پاکستان باش وزیری عمران خان، امریکا قوشمه ایالتلری نینگ افغانستانده 19 ییل لیک اوروشده موفق بولمه گنینی بوندن کیین ینه 19 ییل قالگنده هم موفق بولمس لیگینی بیلدیردی. بونی دولت باشلیغی دانلد ترامپ گه هم ایته جگینی معلوم قیلدی.
بیرلشگن ملتلر تشکیلاتی نینگ 74 – عمومی کینگشی چوکاتیده امریکا قوشمه ایالتلری نینگ نیویورک شهریگه بارگن عمران خان، امریکا تشقی علاقه لر کینگشیده سوزگه چیقدی.
بو جایده منطقه بیلن علاقه لی گپیردی و امریکا قوشمه ایالتلری نینگ افغانستان بوییچه ستراتیژیسینی تنقید ایتدی.
افغانستانده سویت بیرلیگی گه قرشی کوره شگن کوچلرنینگ قیلگنلری نینگ جهاد دیب اتلگن لیگینی امریکا قوشمه ایالتلری تامانیدن مملکت اشغال ایتیب آلینگندن کیین تروریست دیب اتلگن لیگینی و بونگه پاکستان نینگ هم قوشیلگن لیگینی ایتدی.
خان، (پاکستان نینگ افغانستان اشغالی گه قوشیلیشی) گه بیرینچی کوندن بیری مخالف ایدیم. چونکه بولرنی اولاً جهاد اوچون تربیه قیلدیک، کیین بولرگه سیزنی قیلگن ایشینگیز تروریزم دیر، دیدیک. بیز هیچ بولمه گنده طرفسیز تورسک بولردی. پاکستان نینگ امریکا قوشمه ایالتلری نینگ 11- سپتامبرنینگ آرتیدن باشله تگن گلوبال تروریزم گه قرشی اوروشی گه قوشیلیشی اینگ بویوک خطا ایدی" دیب ایتدی.
خان افغانستانده عسکری بیر ییچیم نینگ ممکن ایمس ایکن لیگینی معلوم قیلیب، ایندی اوروش نینگ بیر معناسی یوق، امریکا قوشمه ایالتلری آخر بولسه چیقیش گه مجبور بوله دی و تینچلیک اوندن کیین تامین بوله دی، دیدی عمران خان.
پاکستان باش وزیری، امریکا قوشمه ایالتلری دولت باشلیغی ترامپ بیلن اوچره شگنده "افغانستانده 19 ییل اوروش قیلدینگیز و موفق بولالمه دینگیز. ینه 19 ییل اورش قیلسنگیز موفق بولالمه یسیز" دیب ایته جگینی افاده ایتدی.
اوزینی "تینچلیک حمایه گری" دیب اته گن عمران خان،
"اوروش نینگ بیر مسئله گه ییچیم تاپیشی گه ایشانمه یمن. (اوروش) بیلن بیر معمانی حل قیلماقچی بولسنگیز باشقه بیر معما یراتگن بوله سیز. القاعده نی یوق قیلیب تشله یسیز، داعش نی اورته گه چیقره سیز" دیدی.
افراطی لشوو بیلن تیگیشلی بیر سوالگه جواب بیرگن خان جنابلری، "معتدل اسلام" سوزیگه عکس العمل کورساتدی.
خان "اولاً بیر موضوعنی آیدینلتماقچی من. فقط بیر اسلام باردیر. معتدل اسلام ویا افراطی اسلام دیگن بیرنرسه یوق دیر. فقط بیرته اسلام بار" دیب بهالندیردی.
هندوستان نینگ کشمیرده کتته بیر بشری مداخله لرگه قول اورگنینی معلوم قیلگن خان، دنیانینگ فقط کشمیرده کوچه گه چیقیش ممانعتینی برطرف ایتیش چقیریغینی عملگه آشیریشینی خواهله دی.
حادثه پایتخت تاشکینت ده یوزبیرگن
